Tzachi HaLevy

Mae Tzachi Halevy (neu Tsahi HaLevi neu Tzachi HaLevy, Hebraeg: צחי הלוי; ganed 12 Mawrth 1975) yn actor a chanwr adnabyddus ar ffilm a theledu Israel. Mae hefyd wedi dod yn fwy adnabyddus y tu allan i'w famlwad yn sgil darlledu rhaglenni Israeli ar sianeli teledu fel Netflix ac Amazon Prime.

Bywyd Cynnar
Ganed Halevy yn Petah Tikva, Israel.https://www.mako.co.il/music-news/singles/Article-00cd6d1a7b9a131006.htm yn fab i dad oedd yn Iddew o Moroco a mam yn Iddewes Iemen. Gan fod ei dad yn gweithio yn swyddfa Prif Weinidog Israel fe deithiodd HaLevy i sawl gwlad fel plentyn.https://www.yediot.co.il/articles/0,7340,L-5035593,00.html Yn ystod ei wasanaeth filwrol yn Lluoedd Amddiffyn Israel fe weithiodd yn gudd gyda llu arbennig Uned Samson oedd yn canolbwyntio ar gyrchoedd milwrol cudd a chudd-wybodaeth yn erbyn gwrthryfelwyr Paltesteinaidd yn Gaza. Gwasanaethodd yn hwyrach fel swyddog yn Uned Duvdevan, sy'n uned cyrchoedd arbennig elite sy'n nodedig am eu cyrchoedd mewn manau trefol lle byddant yn gwisgo dillad Arabaidd fel cuddwisg.

Gyrfa
Cerddoriaeth
Bu'n aelod o'r grwp perfformio Mayumana sy'n cyfuno dawns, cân ac offerynnau taro ers 1999.

Daeth Halevy i enwogrwydd yn 2012 pan aeth i rownd derfynnol (ond nid ennill) cystadleuaeth realiti sioe The Voice Israel. Wedi'r ymddangosiad yma gweithidd ar ei albwm gyntaf, "Kivvunim" ("Cyfeiriadau"), a ryddhawyd yn 2012. Yn 2014, cydweithiodd gydag Idan Raichel ac ysgrifennu cân Ffrangeg, "Petit Roi". Yn 2015, rhyddhaodd y sengl "Tamali Ma'aek" (تملي معاك),https://www.youtube.com/watch?v=9dFgoswc82M fersiwn 'cover' o'r gân Arabeg a berfformiodd mewn sîn enwog yn y gyfres Fauda.https://www.youtube.com/watch?v=F_HVjP6u8kw Mae'n ymuno ag aelod arall o gast Fauda sydd hefyd yn cyfansoddi a chanu, Idan Amedi.

Actio
2012 dechreuodd ei yrfa actio gan ymddangos yn Theatr Habima a Theatr Haifa.
2013, serenodd yn y ffilm Bethlehem, enillydd Gwobr Ophir am y ffilm orau. Portreadodd 'Razi', asiant gwasanaeth cudd Shin Bet. Enillodd Halevy Wobr yn bersonol fel Actor Cynorthwyol Orau am ei berfformiad.https://www.haaretz.com/israel-news/culture/.premium-bethlehem-heads-to-oscars-1.5341519
2014, portreadu 'Shlomi Daddon' ar gyfers deledu Israel Metim LeRega a hefyd fel 'Haim Toledano' yn y gyfres Bettulot.
2015 Portreadodd 'Naor', aelod o'r uned cudd yn y Mista'arvim yn y gyfres hynod o lwyddiannus, Fauda.https://www.jpost.com/Israel-News/Culture/How-has-Israel-become-a-global-TV-powerhouse-547942 Dyma'r gyfres daeth ag ei amlygrwydd ymysg cynulleidfa y tu allan i Israel.
2016, chwaraeodd rhan fach yn y gyfres Hostages sydd hefyd wedi ymddangos ar deledu ym Mhrydain. 
2017, ymddangos yn ail gyfres deledu Mossad 101 fel dihiryn, 'Liron Harriri', sydd hefyd wedi ymddangos ar deledu ym Mhrydain.

Bywyd Personol
Bu'n byw yn ninas Tel Aviv ers yr 1990au hwyr.

Mae wedi ysgaru oddi wrth y dawnswraig Israeli, Una Holbrook, ac mae ganddo fab ganddi.

Ar 10 Hydref 2018 priododd y ddarlledwraig adnabyddus Arab-Israeli, Lucy Aharish, mewn seremoni breifat.https://www.timesofisrael.com/liveblog_entry/popular-anchor-actor-marry-in-secret-interfaith-wedding/ Ni all parau o wahanol grefydd briodi ei gilydd yn gyfreithlon yn Israel.https://www.jpost.com/Israel-News/Lucy-Aharish-weds-Fauda-star-Tzachi-Halevy-569118

Achosodd y briodas rhwng Iddew ac Arab Fwslemaidd i un aelod o senedd Israel, Oren Hazan, o'r blaid Likud, gyhuddo Lucy Aharish o "hud-ddenu Iddew".https://www.haaretz.com/israel-news/she-seduced-a-jew-mk-bemoans-wedding-of-fauda-star-to-israeli-arab-tv-anchor-1.6550010?utm_source=Push_Notification&utm_medium=web_push&utm_campaign=General Aeth Hazan yn bellach gan ddweud, “I do blame Tzachi 'the Islamicizing' Halevy, who took Fauda a step too far – Bro stop being delusional. Lucy, it’s not personal, but you should know Tzachi is my brother and the Jewish people are my people, stop the assimilation!”

Derbyniodd y cwpwl llythryau casineb ac yn sgil un ohonynt, cyfansoddodd Tzachi gân yn seiliedig ar eiriau'r llythyr.https://edition.cnn.com/videos/world/2018/12/19/amanpour-lucy-aharish-tzachi-halevy.cnn

Ffilmograffi
Ffilm
Bethlehem (2013)
The Kind Words (2015)
Mary Magdalene (2018)
The Angel (2018) - chwarae rhan yr unben Libya, Muammar al-Gaddafi

Teledu
Metim LeRega (2014)
Bettulot (2014)
Fauda (2015)
Mossad 101 (2017)
Full Moon (2017)

Amlieithog
Oherwydd ei fagwraeth yn teithio gyda'i deulu, mae HaLevy yn siarad pump iaith: Hebraeg, Arabeg, Saesneg, Ffrangeg a Sbaeneg. Bu hefyd yn byw am gyfnod yn Denmarc a Cairo.https://www.youtube.com/watch?v=LMPBzDbuM50

Dolenni
Cyfweliad gyda Lucy ei wraig i fod
 Tsahi Halevi ar IMDb
 Profile on 'edb.co.il' 
 Yoav Birenberg, "It is never too late", ynet, 15 Chwefror 2017

Cyfeiriadau

Categori:Actorion
Categori:Genedigaethau 1975
Categori:Israel
Categori:Iddewon